Diari Oficial de la Generalitat Valenciana


Sumari del DOGV 8874, del 05-08-2020 (2020/6374)

RESOLUCIÓ de 31 de juliol de 2020, del conseller d'Economia Sostenible, Sectors Productius, Comerç i Treball, de modificació de la Resolució de 30 d'octubre de 2019, del conseller d'Economia Sostenible, Sectors Productius, Comerç i Treball (DOGV 8670, 05.11.2019) de concessió d'ajudes en matèria de comerç, consum i artesania, incrementant l'import de la subvenció concedida a la Federación Provincial de Amas de Casa y Consumidores Lucentum.
-----------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   8874

Data del DOGV
:   05-08-2020

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2020/6374


Data del document
:   31-07-2020

Organisme emissor
:   Conselleria d'Economia Sostenible, Sectors Productius, Comerç i Treball

Tipus de document
:   Resolució

Anàlisi jurídica

 Descriptors 

:   * Conselleria d'Economia Sostenible, Sectors Productius, Comerç i Treball
    * ajuda pública

RESOLUCIÓ de 31 de juliol de 2020, del conseller d'Economia Sostenible, Sectors Productius, Comerç i Treball, de modificació de la Resolució de 30 d'octubre de 2019, del conseller d'Economia Sostenible, Sectors Productius, Comerç i Treball (DOGV 8670, 05.11.2019) de concessió d'ajudes en matèria de comerç, consum i artesania, incrementant l'import de la subvenció concedida a la Federación Provincial de Amas de Casa y Consumidores Lucentum. [2020/6374]  
  
Vist l'expedient COASOC/2019/9/03 incoat com a conseqüència de la sol·licitud de subvenció formulada per la Federación Provincial de Amas de Casa y Consumidores Lucentum presentada el 4 de febrer de 2019, acollint-se a la Resolució del director general de Comerç, Consum i Artesania, de 17 de desembre de 2018, per la qual s'efectuava la convocatòria anticipada de les ajudes en matèria de comerç, consum i artesania per a l'exercici 2019, en relació a l'Ordre 22/2018, de 22 de novembre, de la Conselleria d'Economia Sostenible, Sectors productius, Comerç i Treball, per la qual s'aproven les bases reguladores per a la concessió de subvencions en matèria de comerç, consum i artesania, (títol II, capítol V).  
  
Vist:  
1. Que la sol·licitud presentada per la Federación Provincial de Amas de Casa y Consumidores Lucentum tramitada mitjançant l'expedient COASOC/2019/9/03 va ser estimada per Resolució de 30 d'octubre de 2019, del conseller d'Economia Sostenible, Sectors Productius, Comerç i Treball (DOGV 8670, 05.11.2019) de concessió d'ajudes en matèria de comerç, consum i artesania i se li va concedir una subvenció de 20.343.20 euros, corresponent a un percentatge del 59 % del pressupost elegible, el qual ascendia a 34.480 euros.  
2. Que aquesta resolució és recorreguda en termini, en reposició, davant de la Secretaria Autonòmica d'Economia Sostenible, Sectors Productius, Comerç i Consum, per la Federación Provincial de Amas de Casa y Consumidores Lucentum per discrepar de les puntuacions obtingudes en la valoració i, d'acord amb el que argumenta, sol·licita que es rectifique la puntuació assignada i s'acorde la concessió del 100 % de la subvenció concedida.  
3. Que amb data 17 de desembre de 2019, la secretària autonòmica d'Economia sostenible, Sectors Productius, Comerç i Treball, vist l'informe emés pel Servei Territorial de Comerç i Consum d'Alacant, va estimar parcialment el recurs de reposició interposat per la Federación Provincial de Amas de Casa y Consumidores Lucentum fixant en el 80 % el percentatge a aplicar al pressupost elegible, i concedint una subvenció total de 27.584,00 euros.  
  
4. Que amb data 3 de desembre de 2019, per resolució de la directora general de Comerç, Artesania i Consum, es va minorar la subvenció inicial concedida atès que la sol·licitant sols va justificar despeses per import de 33.011,00 euros i, per tant, es considera que la quantitat sobre la qual s'ha de calcular el percentatge definitivament aplicable (80 %) per a obtindre la quantitat final que correspon subvencionar és l'efectivament justificada, és a dir, 33.011,00 euros, i per tant, la quantitat final a pagar és de 26.408,80 euros.  
5. Que amb data 3 de desembre de 2019, per resolució de la directora general de Comerç, Artesania i Consum, es va proposar el pagament de 19.476,49 euros corresponent al percentatge inicial concedit del 59 % aplicat sobre la quantitat efectivament justificada.  
  
Vistos els antecedentes exposats, resolc:  
1. Modificar la Resolució de 30 d'octubre de 2019 i concedir a la Federación Provincial de Amas de Casa y Consumidores Lucentum, amb NIF P87683335, una subvenció de 27.584,00 euros corresponent a un suport del 80 % del pressupost elegible.  
2. Incrementar la subvenció inicial proposada per al pagament en 6.932,31 euros, una vegada minorada la quantitat inicial concedida tenint en compte tant les despeses efectivament justificades com el percentatge a aplicar y la quantitat ja proposada per al pagament. Aquesta quantitat es financarà amb càrrec a l'aplicació pressupostària 21.82.14.815.63.420.81 i línia de subvenció S0126000 del pressupost de despeses de la Generalitat per a l'exercici 2020.  
  
La present resolució posa fi a la via administrativa i contra ella podrà interposar-se recurs contenciós administratiu davant de la Sala Contenciosa Administrativa del Tribunal Superior de Justícia de la Comunitat Valenciana, en el termini de dos mesos comptats des de l'endemà de la seua notificació, d'acord amb el que estableix l'article 46 de la Llei 29/1998, de 13 de juliol, reguladora de la jurisdicció contenciosa administrativa.  
  
València, 31 de juliol de 2020.- El conseller d'Economia Sostenible, Sectors Productius, Comerç i Treball: Rafael Climent González.